Exeter Chiefs

Exeter Chiefs er et profesjonelt rugby union lag fra Exeter, England.  De spiller i den øverste divisjonen Premiership Rugby og deres hjemmebane er Sandy Park.

Historie
Exeter Rugby Club ble stiftet i 1871 og spilte sin første kamp i 1873 mot St. Luke's College.history  exeterchiefs.co.uk/ - Lest 30. oktober 2017  I 1905 var klubben var vertskap da New Zealand spilte sin første kamp i England på Exeter sin tidligere bane County Ground Stadium.  Det var etter denne kampen at New Zealand fikk kallenavnet 'All Blacks'.All Blacks New Zealand 1905 www.theguardian.com - Lest 12. juli 2015

Da rugby-ligaen startet spilte Exeter lenger nede i divisjonene.  På 1990-tallet ble klubben semi-profesjonell og endret navn i 1999 fra Exeter Rugby Club til Exeter Chiefs; et navn de ble referert til allerede på 1930-tallet.  I 2006 mens de spilte i nest-øverste divisjon bygde de et nytt stadion, Sandy Park. De kom på fjerdeplass og to ganger andreplass i serien de neste årene, kun slått av lag som hadde rykket ned fra øverste divisjon.  I 2009-10 sesongen ble det innført kvalifiseringsspill mellom de fire beste lagene og Exeter slo Bristol Rugby sammenlagt over to kamper og rykket opp til Premiership Rugby for første gang.  I sin første sesong kom de på åttendeplass i ligaen og kom til kvartfinalen i European Challenge Cup hvor de tapte mot Stade Français fra Paris.  Neste sesong kom de på femteplass og ble med i Heineken Cup, men endte på tredjeplass i gruppespillet og kom ikke videre til sluttspillet.

I 2014 vant klubben sitt første større trofé da de slo Northampton Saints i finalen i Anglo-Welsh Cup.  I 2016 kom de til sin første sluttspillfinale noensinne, men tapte 20-28 mot Saracens.Premiership final: Saracens 28-20 Exeter Chiefs bbc.co.uk Lest 29. mai 2016 (engelsk)  Året etter kom de til finalen igjen og slo Wasps 23-20 etter ekstra omganger og ble sluttspillmester for første gang i klubbens historie.Premiership final: Wasps 20-23 Exeter Chiefs (aet) bbc.co.uk Lest 10. juli 2017 (engelsk) 17. oktober 2020 kom de til finalen i European Rugby Champions Cup for første gang og vant 31-27 over Racing 92.Champions Cup: Exeter beat Racing 92 31-27 to lift first Champions Cup title bbc.com Lest 20. oktober 2020 Én uke senere vant de den nasjonale sluttspillfinalen da de slo Wasps 19-13.Premiership Final: Exeter beat Wasps 19-13 to secure historic double bbc.com Lest 26. oktober 2020

Meritter
Premiership Rugby
Mester: 2016–17, 2019–20
 Andreplass: 2015–16, 2017–18, 2018–19, 2020–21
European Rugby Champions Cup
 Mester: 2020
Anglo-Welsh Cup
Mester: 2013–14, 2017–18
Premiership Rugby Cup
 Mester: 2023
 Andreplass: 2025

Referanser

Eksterne lenker
 Klubbens offisielle nettsider

Kategori:Sport i England i 1871
Kategori:Rugbylag i England
Kategori:Devon
Kategori:Idrettslag etablert i 1871